Til fest med en morder

**Læremidlet** Til fest med en morder af Kåre Bjerglund

**Medietyper(r)** Podcast

[Link til materiale](https://mitcfu.dk/CFURADIO1139231)

**Fag** Dansk

**Målgruppe** 8.-10. klasse, ungdomsuddannelser, voksenuddannelse

**Nøgleord** Podcast, stoffer, remediering, billedfortælling, produktionsdidaktik

# Et billede, der indeholder skærmbillede  Automatisk genereret beskrivelseFagligt fokus

*Til fest med en morder* er noget så sjældent som en fiktiv samtalepodcast. I meget lang tid tror man som lytter, at man er inviteret til en samtale mellem podcastvært Kåre Bjerglund og festdronningen Molly. Hun fortæller om sit vilde festliv med kendisser på natklubber i alverdens storbyer, og om hvordan hendes livsfilosofi er at leve i nuet og glemme alt andet. Mens Molly fortæller, flirter hun løs med Kåre, som tydeligvis er modtagelig for hendes ungdommelige og intense charme. Nogle elever vil måske få en mistanke undervejs om, hvem Molly i virkeligheden er. Andre vil blive chokerede over podcastens narrative u-vending, da Mollys rigtige navn afsløres til slut: Emma, MDMA, Ecstacy. Den pige, de har lyttet til en halv time, skal altså ikke forstås som en pige af kød og blod, men som en fiktiv besjæling af et farligt euforisende stof.

Podcasten kan være et rigtig godt indspark til en samtale med elever om fristelsen ved stoffer. *Til fest med en morder* er også et eksempel på en tekst, der leger med sin modtager og lykkes med at forføre lytteren til at tro, at der er tale om en virkelig og faktuel samtale - præcis som man kan blive forført af stoffer. På den måde hænger indhold og form virkelig godt sammen.

*Til fest med en morder* varer 34 mi-nutter og blev publiceret første gang på DR i 2018.

Denne vejledning fokuserer på elevers arbejde med danskfaglige produktioner. Du og dine elever guides gennem en remedieringsproces, hvor eleverne skal omskabe uddrag fra podcasten til billedfortælling. Det tvinger eleverne til at arbejde intensivt med den indre biograf, podcasten skaber i deres hoveder.

# Ideer til undervisningen

Før I lytter

Mens I lytter
Tal med eleverne om, at de skal være aktive, mens de lytter. De skal nemlig lægge mærke til nogle bestemte ting og tage noter undervejs. Hold gode pauser, så eleverne kan nå at skrive ned uden at gå glip af historiens næste elementer. Det vil være en god idé at dele de forskellige lytteformål ud på forskellige elevgrupper, så de ikke alle skal holde øje med alt, men kan koncentrere sig om få ting.

Det er vigtigt, at dine elever hjælpes til at være aktivt lyttende, når I sætter podcasten på i klassen. De skal kende deres lytteformål, så de senere i processen har gode noter til deres tegneserieproduktion.

|  |  |
| --- | --- |
| Lytteformål | Elevnoter |
| Fablen om skorpionen og frøen |  |
| Kåres formål med podcasten |  |
| Mollys udseende |  |
| Kåres reaktion på Molly |  |
| Mollys stemme |  |
| Ting Molly har oplevet i nattelivet |  |
| Oplevelsen i Haslev |  |
| Mollys virkelige navne |  |
| Slutningen |  |

Når I har lyttet til podcasten, kan I tale om elevernes umiddelbare reaktion. Hvordan forstod de historien? Hvad blev de særligt fanget af? Hvad forstod de ikke? Hvornår begyndte de at synes, der var noget mærkeligt ved Molly? Gik de i podcastens fakta-fælde? Hvordan forstod de slutningen?

Derefter kan du hjælpe eleverne med deling af notater vedrørende de forskellige lytteformål. Nu hvor alle har gode noter til de vigtigste elementer i historien, skal de i grupper lave en tidslinje, der illustrerer podcastens vigtigste scener fra Kåres desperate indledende telefonsamtaler – til den åbne slutning med de sidste lokkende toner af Mollys stemme, der hvisker *Var det noget, hva’?*Tidslinjerne skal eleverne senere bruge som en hjælp til at udvælge den scene, de vil omskabe til en billedfortælling.

Efter I har lyttet
Dine elever skal nu præsenteres for produktionsudfordringen herunder. Det bliver blandt andet vigtigt at tale med dine elever om, hvad remediering er. Du kan fortælle dem, at remediering handler om at genbruge eller overføre elementer fra ét medie til et andet. I kan også snakke om, at det er vigtigt at have øje for styrken i de forskellige modaliteter, der skal arbejdes med. Det kan fx være nemt at skrive om en tanke i en roman, men hvordan overfører man det til film? Nogle gange må man finde nye veje på det nye medies præmisser, hvis man skal have fat i essensen af teksten.



# *Diego og Dolly* er et rigtig godt eksempel på en billedfortælling, der kan inspirere dine elever, når de selv skal producere.

#

Produktionsudfordringen kan printes ud til eleverne, så de hele tiden arbejder med den som rettesnor. Når eleverne har valgt, hvilken scene de vil arbejde med, kan I lave et fagligt loop, hvor I læser og oplever tegneserier og billedfortællinger. Her kan I fx undersøge:

**Hvordan bruger billedfortællingen rammer og rækker?
Hvilke forskellige typer af tekst findes i billedfortællingen?
Hvordan bruger billedfortællingen beskæring og billedperspektiv og med hvilket resultat?
Hvordan arbejdes der med farver?
Andre ting, der er oplagte at tale om i forbindelse med netop denne billedfortælling.**

Du kan som lærer beslutte, om det skal være analoge tegneserier, eleverne skal producere, eller om de fx må bruge SkoleTubes tegneserieprogram Pixton.

# *Fuglemanden* af Sarah Engell og Lillian Brøgger er også oplagte at gå ombord i et fagligt loop om billedfortællinger. Begge titler findes som e-bøger på mitcfu.dk.

**Fernisering og danskfaglige refleksionssamtaler**Når alle er færdige med deres produktioner, skal I lave en ophængning og fernisering, som alle først får lov at gå rundt i og opleve. Derefter kan du lave et par modellerende samtaler med udvalgte elever, hvor de fortæller om de danskfaglige overvejelser, der ligger bag deres produktion.

Her kan produktionsudfordringen være et godt udgangspunkt for samtalen, da det jo netop er den, elevernes produktion er et svar på.

**Beskriv den scene I har valgt at remediere, og fortæl hvorfor den er central for historien?

Hvordan er det tydeligt, at jeres billedfortælling er til unge og ikke små børn, fx?

Hvordan har I brugt rammer og rækker?

Hvilke overvejelser har I gjort jer angående brug af forskellige typer af tekst?

Giv eksempler på bevidst brug af billedbeskæring og perspektiv.**

*Fuglema*

Efter modelleringssamtalerne kan eleverne fortsætte samtalerne i makkerpar, så alles produktioner bliver set og hørt.

# Supplerende materialer

*Diego og Dolly* af Jesper Wung-Sung og Palle Schmidt *https://mitcfu.dk/CFUEBOG1101870*

*Fuglemanden* af Sarah Engell og Lillian Brøgger https://mitcfu.dk/CFUEBOG1108265